ע"י STLV | ב 12/04/2018 | 0 תגובות
ביום ראשון, 15 באפריל 2018, ל’ בניסן תשע"ח, בשעה 17:45, תקיים עיריית תל אביב-יפו את טקס הזיכרון השנתי לחללי הטרור.
הטקס ייערך בגן חללי הטרור בסמוך לגן הבנים בגני יהושע, במעמד ראש עיריית תל־ אביב-יפו, רון חולדאי, יו"ר ארגון נפגעי פעולות האיבה, אייבי מוזס, והמשפחות השכולות.
הארוע ייערך בהנחיית שלמור שטרוזמן ובהשתתפות עידן רפאל חביב.
יישא דברים בשם ארגון נפגעי פעולות האיבה, אייבי מוזס, אלמן, הורה שכול ונכה, אשר נפצע ואיבד את רעייתו ובנו בפיגוע סמוך לכפר חבלה כשבקבוק תבערה נשלח לעבר רכבם. סילביה עפרה מוזס שירזי ז"ל, נרצחה בהיותה בת 34 / טל מוזס ז"ל נרצח בהיותו בן 5, שניהם נרצחו בפיגוע בתאריך 11/04/1978.
עוד תישא דברים בשם המשפחות השכולות, אילה מלניק, שאיבדה את אימה יוכבד אור פז ז"ל בפיגוע בבית חב"ד בהודו בשנת 2008. יוכבד אור פז ז"ל ,בת 62 במותה, נרצחה בפיגוע בבית חב"ד במובמאי, הודו בתאריך 26/11/2008.
יאמר קדיש בטקס – גבריאל ברון, איבד את בנו רן ברון ז"ל בפיגוע במועדון מייק’ס פלייס בתל- אביב בתאריך 30/04/2003. רן ברון ז"ל, בן 23 במותו, נרצח בתאריך 30/04/2003.
בשם ארגון נפגעי פעולות האיבה יניח זר, אליהו הקרי. בתאריך 07/05/2002 נרצחה אשתו, פנינה הקרי ז"ל במועדון ה"שפילד" בראשון לציון. פנינה הקרי ז"ל, בת 60 במותה, נרצחה בתאריך 07/05/2002.
בשם המשפחות השכולות תניח זר, מיטל וקס, אחות שכולה. אחיה, אסף וקס ז"ל נרצח בשנת 1996 בפיגוע בדיזינגוף סנטר. אסף וקס ז"ל בן 21 במותו, נרצח בתאריך 04/03/1996.
גן חללי הטרור, שדרות רוקח 2 מול חניון רדינג, תל-אביב-יפו.
החניה במגרשי חניון רדינג ללא תשלום.
עיריית תל-אביב-יפו חונכת בהשקעה של 44.5 מיליון שקלים 4 רכבי כיבוי ותחנת כיבוי אש בדרום-מזרח העיר